Alin Grigore l-a avut ca invitat pe Valeriu Răchită în emisiunea Spotlight, unde a discutat despre o superstiție a lui Dan Petrescu. Emisiunea este live pe website în fiecare marți, cu începere de la 15:30.
Alin Grigore a povestit despre superstiția lui Dan Petrescu de a schimba geaca în momentele grele ale meciului. Tehnicianul a fost văzut cu o geacă albă înainte de golul rapidiștilor, iar apoi cu una mult mai cunoscută.
„A început meciul cu o geacă, geaca aceea albă. Imediat după ce a dat gol Krasniqi și-a schimbat geaca. Nu este o glumă, ci Dan Petrescu are o superstiție. Nu știu dacă e cea de la ultimele titluri câștigate cu CFR.
Pe geaca asta nu scrie Dan Petrescu, scrie alte litere. Știu că așa a început și erau 14-15 grade, nu era frig. Tu crezi că i s-a făcut frig? E superstiție, eu zic 100% că e superstiție. A luat geaca în semn că se schimbă situația, îmi iau geaca norocoasă.
Otele meci mare, două goluri, pasă de gol, parcă revine la jucătorul dorit de Gigi Becali acum câteva săptămâni. Bîrligea gol și el“, a spus Alin Grigore, moderatorul emisiunii Spotlight, în dialog cu Valeriu Răchită.
Dan Petrescu a revenit pe banca CFR-ului pentru a patra oară, după o scurtă aventură în Coreea de Sud. „Bursucul“ a revenit cu victorie oficial, deși se zvonește că ultimele partide au fost gestionate tot de el.
Debutul lui Dan Petrescu oficial pe banca CFR-ului s-a petrecut în weeekend, când clujenii au privit vizita lui Rapid. Clujenii s-au impus cu 3-2, după un meci de infarct, unde anumiți jucători au ieșit la rampă.
CFR Cluj se află în lupta pentru locul secund, unde are prima șansă cu rezultate pozitive. Universitatea Craiova tinde și ea spre a lupta pentru locul secund, după ce a învins campioana FCSB, scor 2-0.
Obiectivul lui Dan Petrescu este clar, câștigarea locului secund și accederea în cupele europene sezonul viitor. De asemenea, tehnicianul și-a exprimat dorința de a câștiga titlul cu CFR Cluj, după doi ani.